CELEX: 62021TN0249
Language: da
Date: 2021-05-07 00:00:00
Title: Sag T-249/21: Sag anlagt den 7. maj 2021 — SN mod Parlamentet

12.7.2021   
            
            
               DA
            
            
               Den Europæiske Unions Tidende
            
            
               C 278/51
            
         
      Sag anlagt den 7. maj 2021 — SN mod Parlamentet
      (Sag T-249/21)
      (2021/C 278/71)
      Processprog: engelsk
      
         Parter
      
      
         Sagsøger: SN (ved solicitor P. Eleftheriadis)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Europa-Parlamentets generalsekretærs afgørelse af 21. december 2020 annulleres i sin helhed,
               
            
                  —
               
               
                  Debetnota nr. 7010000021 af 15. januar 2021 stilet til sagsøgeren med krav om betaling af et beløb på 196 199,84 EUR, annulleres i sin helhed, og
               
            
                  —
               
               
                  Europa-Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om, at Europa-Parlamentet handlede i strid med artikel 137 i vedtægten for tjenestemænd og om ansættelsesvilkårene for de øvrige ansatte i Det europæiske økonomiske Fællesskab og Det europæiske Atomenergifællesskab. (1)
                  
               
            
                  2.
               
               
                  Andet anbringende om, at Europa-Parlamentet begik en retlig fejl og ikke anvendte den korrekte standard for »uberettiget udbetalt beløb« som omhandlet i artikel 32 og 68 i Europa-Parlamentets præsidiums afgørelse af 19. maj og 9. juli 2008 om gennemførelsesbestemmelser til statutten for Europa-Parlamentets medlemmer. (2)
                  
               
            
                  3.
               
               
                  Tredje anbringende om, at Europa-Parlamentet ikke tog hensyn til et medlems ret til frihed og uafhængighed som omhandlet i artikel 2 og 21 i statutten for Europa-Parlamentets medlemmer (3).
               
            
                  4.
               
               
                  Fjerde anbringende om, at begrundelsespligten i henhold til artikel 296 TEUF blev tilsidesat derved, at 68 ud af 78 dokumenter, som medlemmet havde indgivet, blev afvist som beviser, der »ikke kunne antages til realitetsbehandling«, at den fulde løn blev anset for at være »uberettiget udbetalt«, selv om kun 6 måneder af kontraktens 30 måneder blev undersøgt til bunds, og at OLAF’s konklusioner, hvorefter sagsøgeren ikke havde handlet i ond tro, blev modsagt.
               
            
                  5.
               
               
                  Femte anbringende om åbenbare faktiske fejl.
               
            
         (1)  Forordning nr. 31 (EØF), 11 (EURATOM), om vedtægten for tjenestemænd og om ansættelsesvilkårene for de øvrige ansatte i Det europæiske økonomiske Fællesskab og Det europæiske Atomenergifællesskab (EFT 1959-1962 s. 126).
      
         (2)  Europa-Parlamentets præsidiums afgørelse af 19.5.2008 og 9.7.2008 om gennemførelsesbestemmelser til statutten for Europa-Parlamentets medlemmer (2009/C 159/01) (EUT 2009, C 159, s. 1)
      
         (3)  Europa-Parlamentets afgørelse af 28.9.2005 om vedtagelse af statutten for Europa-Parlamentets medlemmer (2005/684/EF, Euratom) (EUT 2005, L 262, s. 1)